एक धारणा है कि आईआईटी और आईआईएम के पूर्व छात्रा द्वारा शुरू किए स्टार्टअप्स को ही ज्यादातर फंडिंग मिलती है. इस धारणा को शैलेंद्र सिरे से नकारते हैं. वे कहते हैं, ‘मैं इससे पूरी तरह से असहमत हूं. फ्रीरिचार्ज के कुणाल शाह दर्शनशास्त्र में ग्रैजुएट हैं. प्रैक्टो के शशांक एनआईटी-के के स्नातक है. हेल्पचैट के अंकुर सिंगला पेशे से वकील हैं. और ओयो रूम्स के रितेश कभी कॉलेज गए ही नहीं. मैं ऐसा मानता हूं कि अगर आपको कुछ सीखने की ललक है तो आप किसी भी चीज को पूरा कर सकते हैं.’ उनकी कल्पना में स्टार्टअप इकोसिस्टम एक रेस ट्रैक जैसी है और उसके संस्थापक एथलीट जैसे हैं. उनके मुताबिक महान संस्थापक अगली बड़ी उपलब्धि को हासिल करने के लिए गहरा जुनून रखते हैं. हमने उनसे पूछा कि कौन से क्षेत्र ऐसे हैं जो अभी लोकप्रिय हैं और निवेश के लिए आकर्षक हैं.? उन्होंने कहा कि अगर संस्थापक के दिमाग में कोई क्षेत्र लोकप्रिय नहीं है तो वह कहीं भी लोकप्रिय नहीं है. 2007 में फैशन की ही चर्चा थी. आज कुछ और है. हालांकि, वे कहते हैं अगर किसी चीज को चुनना होगा तो वह ‘मोबाइल’ है जिसमें वह अपना पैसा लगाना चाहेंगे, जो कि बहुत ही सरल है, जिसकी विकास दर वर्टिकिल है. दूसरा फिनटेक जहां भुगतान बैंकों के साथ नियमों में बदलाव हो रहा है. कुछ स्टार्टअप को शैलेंद्र म्यूटेंट की तरह परिभाषित करते हैं. कुछ मामलों में एक दूसरे के समान लेकिन बिजनेस मॉडल में थोड़ी बहुत बदलाव के साथ. उस पहलू में उन्होंने कहा, भारत एक विविध बाजार है जहां बहुत सारे ऐसे म्यूटेंट्स बनेंगे. उन्होंने जोर देकर कमरे में बैठे आंत्रप्रेन्योर्स से कहा कि बहुत सी श्रेणियों में ऐसा सोचा जाता है कि यह हो चुका है लेकिन वास्तव में वहां कुछ नहीं हुआ होता. दर्शकों में से एक यह जानना चाहते थे कि, ‘क्या वेंचर कैपिटलिस्ट स्टार्टअप को ज्यादा पैसे खर्च करने के लिए प्रोत्साहित करते हैं.? शैलेंद्र ने कहा कि कई मामले में वे ऐसा करते आए हैं. लेकिन ज्यादातर इस पर निर्भर करता है कि निर्माण के लिए कितना पैसा बचा है. वे कहते हैं, ‘अगर आप कैपिटल रेज नहीं करेंगे तो पीछे छूट जाएंगे. खासकर जब आप क्रियान्वयन की श्रेणी में काम कर रहे हो. डार्विन का सिद्धांत यहां अपना काम करता है.’ एथलीटों के उदाहरण पर वापस लौटते हुए वे विस्तार से बताते हैं, ‘आपके निवेशक कह सकते हैं चलो तेज दौड़ लगाए (बढ़ने के लिए पूंजी खर्च) तो हम फिर दोबारा जांच पड़ताल करेंगे और मजबूत मांसपेशी का निर्माण करेंगे.